Jongtėnē Arabu Emīratā

Jongtėnē Arabu Emīratā (JAE) īr valstībė Vakarū Azėjuo, Arabėjės posiasali, pri Persu ilonkas. Tor robežio so Omano, Saudo Arabėjė ė Kataro. Emīratu pėlėitē sodara tėk mizernus 11,6 % vėsū šalie gīvenontiu gīvėntuoju. Daug migrantu īr atvīkė ėš Pėitū Azėjės. Oficēlė viera šalie - islams, vuo oficēlė kalba - arabu. Šalės tor šeštus palē dėdoma naptas ešteklius ė septīntus palē dėdoma gomtėniu doju ėšteklius. JAE īr JT, Arabu līgas, Islama bendradarbiavėma organėzacėjės, OPEC, Neprisėjongėma kostiejėma, Svieta prekības organėzacėjės ė Persėjės ilonkas bendradarbiavėma tarības narie. Istuorėjė Besėremont arkeoluogėnēs atradėmās, mėslėjama, ka žmuonis šalėis terituorėjuo gīvea da prīš 130 000 metu. Muodernė valstībe sosėskvarmava vēkont koluonėjėnē britu puolitėkā XIX omžiou. Ligė koluonėzacėjės emīratu žemės prigolė istuorėniam Omanou. Anou liuob valdītė Omana dinastėjės. Islams žemies ėšplėta VII o. Admėnėstracėnis soskėrstīms Šalės skėrstuoma i 7 emīratos. Anėi īr Abu Dabis, Dubajos, Šardža, Adžmans, Um el Kaivains, Ras al Kaims, Fudžeiros. Suostėniu pavadėnėmā sotamp so kuožna Emīrata. Šaltėnē